Landaj asocioj de UEA

Landa Asocio en la Esperanto-movado estas organizaĵo kiu kunigas la esperantistojn en unu lando.

Ekde 1934, Landa Asocio povas aliĝi al UEA, aligante siajn membrojn kiel aligitajn membrojn de UEA. UEA havis ĉirkaŭ sesdek aliĝintajn landajn asociojn. Apud tiuj ĉi aliĝintaj Landaj Asocioj ekzistas aliaj - nealiĝintaj - Landaj Asocioj ekster UEA. Ili kutime ne havas sufiĉe da membroj por aliĝi.

Principe UEA volas akcepti nur unu Landan Asocion el unu regno, sed en la estinteco oni plurfoje faris esceptojn. Tio povis havi aŭ etnajn kaŭzojn, aŭ okazis pro alia malunueco de la organizita movado en unu lando (ekz. la brazila movado kiu dum multaj jaroj havis tri landajn asociojn pro administrativaj kvereloj).

En 2013 UEA havas 71 aliĝintajn landajn asociojn.

 Organizformo 
Landa Asocio devas esti, laŭ la Statuto de UEA, "laŭorde organizita". Kutime Landa Asocio, ĉu aliĝinta aŭ ne, estas organizita kiel nekomerca unuiĝo de homoj aŭ de suborganizaĵoj. Ekzemple, Esperanto Nederland estas societo de individuoj, dum Belga Esperanto-Federacio konsistas el regionaj asocioj (flandra, brusela, franclingva). Iam ekzistis en UEA Kultura Kooperativo de Esperantistoj el Brazilo, kaj tiu Landa Asocio do ne estis nekomerca membro-organizo sed komerca. Pli problema povas esti asocio kun nesufiĉa memstareco, ekz. la Esperanto-Asocio de GDR estis nur parto de la ŝtat-proksima amasorganizaĵo Kulturligo de GDR.

 Listo de aktualaj landaj asocioj de UEA 
eta|Grafiko pri la proksimuma nombro de Landaj Asocioj de UEA inter 1948 kaj 2013. Bv. konscii, ke la datuma bazo (ĉi tiu vikipedia artikolo pri la LA-oj de UEA) estas iom nefidinda; la nombroj por unuopaj jaroj povas esti iomete aliaj.

Ĉi-sube troviĝas la nomoj de la aktuale 71 landaj asocioj de UEA.

 Afriko 
8 asocioj
 Benina Esperanto-Asocio, fondita en 1996, aliĝinta en 2001
 Association Nationale d'Esperanto au Burundi, aliĝinta en 2008
 Demokratia Kongolanda Esperanto-Asocio, fondita en 1963, aliĝinta en 1966
 Ebur-Borda Esperanto-Asocio, fondita en 1983, aliĝinta en 1987
 Esperanto-Federacio de Niĝerio
 Esperanto-Asocio de Suda Afriko, fondita en 1962, aliĝinta en 1970
 Unuiĝo de Malagasaj Esperantistoj, aliĝinta en 1960
 Unuiĝo Togolanda por Esperanto, fondita en 1987, aliĝinta en 1995

 Ameriko 
12 asocioj membras ĉe UEA; en unu plia lando estas landa sekcio de TEJO

 Argentina Esperanto-Ligo, aliĝis en 1946
 Ĉilia Esperanto-Asocio, aliĝis en 1979
 Brazila Esperanto-LigoKrom Brazila Esperanto-Ligo, en Brazilo ankaŭ Esperanto-Asocio de San-Paŭlo estas aliĝ-peranto por UEA.
 Kanada Esperanto-Asocio (KEA)
 Kolombia Esperanto-Ligo (KEL)
 Kostarika Esperanto-Asocio (KREA)
 Kuba Esperanto-Asocio (KEA)
 Meksika Esperanto-Federacio
 Esperanto-Ligo por Norda Ameriko (ELNA), aliĝis en 1955; nun "Esperanto-USA"UEA
 Perua Esperanto-AsocioUEA
 Urugvaja Esperanto-Societo, fondita en 1924, aliĝis lastafoje en 1993
 Venezuela Esperanto-AsocioUEA

La Haitia Esperantista Junulara Asocio estas landa sekcio de TEJOUEA

 Aŭstralio kaj Oceanio 
2 asocioj
 Aŭstralia Esperanto-Asocio (AEA)
 Nov-Zelanda Esperanto-Asocio

 Azio 
11 landaj asocioj de UEA; unu asocio estas sekcio de TEJO

 Ĉina Esperanto-Ligo
 Federacio Esperanto de Barato (Barato)
 Indonezia Esperanto-AsocioUEA
 Irana Esperanto-Asocio (IREA)
 Esperanto-Ligo en Israelo, fondita kiel Palestina Esperanto-Ligo en 1941, nuna nomo ekde 1949, aliĝis en 1961
 Japana Esperanto-Instituto, aliĝis al IEL en 1936 kaj eksiĝis en 1940; aliĝis al UEA en UK 1956
 Korea Esperanto-Asocio (KEA)
 Mongola Esperanto-SocietoUEA
 Nepala Esperanto Asocio, aliĝis al UEA en UK 2006
 Pakistana Esperanto-Asocio (PakEsA)
 Vjetnama Esperanto-Asocio, fondiĝis en 1956, aliĝis al UEA en UK 1996

Honkonga Junulara Esperanto-Asocio estas sekcio de TEJOUEA

 Eŭropo 
38 asocioj

 Albana Esperanto-Asocio (AEA)
 Armenia Esperantista UnuiĝoUEA
 Aŭstria Esperanto Federacio (AEF)
 Belga Esperanto-Federacio (BEF), fondita en 1962 kiel kunfandiĝo de Belga Ligo Esperantista kaj Flandra Ligo Esperantista
 Esperanto-Ligo de Bosnio kaj Hercegovino, aliĝis en 1955, malaliĝis en 1956, kaj realiĝis en 1992
 Esperanto-Asocio de Britio (EAB), al kiu estas aliĝinta la Esperanto-Asocio de Skotlando (EAS)
 Bulgara Esperanto-Asocio (BEA)
 Ĉeĥa Esperanto-Asocio, fondiĝis en 1969, aliĝis en 1970
 Dana Esperanto-Asocio (DEA)
 Esperanto-Asocio de Estonio, fondita en 1922 kaj 1988, aliĝis al UEA en 1990Laŭ uea.org  ĝi aliĝis en 1934, sed fakte ĝi ne aperas en la aktoj tiam. En 1936 la Estraro de UEA malakceptis aliĝpeton, ĉar ĝi ne volis pagi la plenan kotizon. Vd. AdUEA: T02-010, Bastien-Kreuz 1934-1936, Protokolo de la Paska Kunveno de la Estraro de UEA en la Centra Oficejo, Ĝenevo, 11-an kaj 12-an de aprilo 1936, p. 6.
 Esperanto-Asocio de Finnlando, aliĝis en 1939 al IEL, havis aligitajn membrojn ĝis 1940, realiĝis en 1955
 Unuiĝo Franca por Esperanto (UFE), nomita Espéranto-France en la Franca
 Germana Esperanto-Asocio, aliĝo en 1934 kaj 1955
 Helena Esperanto-Asocio (HEA)
 Hispana Esperanto-Federacio (HEF)
 Hungara Esperanto-Asocio (HEA), fondita kiel Hungarlanda Esperanto-Societo en 1911, unuiĝinta kun HESL en 1947, nefunkcio dum 1950-1956, en 1956 fondita Hungara Esperanto-Konsilantaro, ekde 1960 nomo Hungara Esperanto-Asocio; aliĝis al IEL en 1936 kaj al UEA en 1961
 Esperanto-Asocio de Irlando La unua Esperanto-Asocio en Irlando estis ‘Grupo Esperantista Dublina’ fondita en 1905. Sekvis ĝin en 1907 ‘Irlanda Esperanto-Asocio’. Aliĝo al UEA en 1979 post reorganizado sub la nuna titolo
 Islanda Esperanto-Asocio, aliĝo en 1975
 Itala Esperantista Federacio (IEF), aliĝo al UEA en 1934, al IEL en 1946
 Kartvelia Esperanto-AsocioUEA
 Kroata Esperanto-Ligo (KEL), aliĝis en 1949 (kiel "Kroatia Esperanto-Ligo"), malaliĝis en 1956, kaj realiĝis en 1992
 Latvia Esperanto-Asocio, fondita en 1988, aliĝis al UEA en 1989
 Litova Esperanto-Asocio, fondita en 1919 kaj 1988, aliĝis al UEA en 1989
 Luksemburga Esperanto-Asocio, aliĝis al UEA en 1976
 Makedonia Esperanto-LigoUEA
 Malta Esperanto-Asocio, aliĝis en 1978; malgraŭ dumtempa nemencio en la Jarlibro denove Landa AsocioAliĝo: revuo Esperanto, septembro 1978, p. 160. Ne plu aperas en Jarlibro 1980.
 Esperanto Nederland, transprenis statuson de Landa Asocio en 1994
 Norvega Esperantista Ligo (NEL), aliĝis en 1934Tamen aliaj indikoj en JL 2007 ("1933") kaj uea.org ("1935").
 Pola Esperanto-Asocio (PEA), konstato de ne-plu-aliĝinteco en 1952, realiĝo en 1955
 Portugala Esperanto-Asocio (PEA)
 Esperanto-Asocio de Rumanio, fondita en 1907 kaj 1990, aliĝis en 1995
 Rusia Esperantista Unio (REU)
 Serbia Esperanto-Ligo (SEL), aliĝis en 1952, malaliĝis en 1956 kaj realiĝis en 1992
 Slovakia Esperanta Federacio (SKEF) fondiĝis en 1997, aliĝis en 1998 (antaŭe SEA, antaŭe EA SSR)
 Slovenia Esperanto-Ligo, aliĝis en 1949, malaliĝis en 1956, kaj realiĝis en 1992
 Sveda Esperanto-Federacio (SEF)
 Svisa Esperanto-Societo (SES), fondita en 1903
 Ukrainia Esperanto-Asocio (UkrEA), fondita en 1989, aliĝis en 1990

 Listo de eksaj Landaj Asocioj de UEA 
 Esperanto-Asocio de Norda Ameriko, eksigita en 1956, nevole favora al Esperanto-Ligo por Norda Ameriko
 Belga Ligo Esperantista en 1962 favore al Belga Esperanto-Federacio
 Jugoslavia Esperanto-Ligo, poste Jugoslavia Esperanto-Federacio
 Maroka Esperanto-Asocio, 1945-ĉ.1960
 Flandra Ligo Esperantista, 1947-1962, favore al Belga Esperanto-Federacio
 Esperantista Grupo de Monako, poste Esperanto-Grupo de Monako, 1959-ĉ. 1980.Aliĝo: Jarlibro 1959, unua parto, p. 41. Ne plu en Jarlibro 1980.
 Esperanto-Asocio de GDR, 1976-1991
 Sovetrespublikara Esperantista Unio, en 1991 transformiĝis al Rusia Esperantista Unio
 Historio de la aliĝoj 
 Naciaj societoj en Ko-Ro 1922-1932 
En la Helsinki-sistemo eblis aliĝi al Konstanta Reprezentantaro de la Naciaj Societoj. Dum la kunsido de ICK, UEA kaj Konstanta Reprezentantaro de la Naciaj Societoj en Prago, 16an kaj 17an de aprilo 1927, ĉeestis la reprezentantoj de la sekvaj 15 organizaĵoj: Aŭstria Esperanto-Delegitaro, Belga Ligo Esperantista, Ĉeĥoslovaka Asocio Esperantista, Germana Esperanto-Ligo en Ĉeĥoslovakio, Centra Dana Esperantista Ligo, Danziga Esperanto-Asocio, Germana Esperanto-Asocio, Franca Societo por la Propagando de Esperanto, Hungarlanda Esperanto-Societo, Nederlanda Societo Esperantista "LEEN", Pola Esperanto-Asocio, Rumana Esperanto-Societo, Sudslava Esperanto-Ligo, Sveda Esperanto-Federacio, Svisa Esperanto-Societo.Laŭ ICK-cirkulero n-ro 28 (1927).

En la kunsido de la Ĝenerala Estraro de la Esperanto-Movado en la UK 1930 estis reprezentantoj de la sekvaj 19 organizaĵoj: Esperanto-Asocio de Norda Ameriko, Aŭstria Esperanto-Asocio, Belga Ligo Esperantista, Brita Esperanto-Asocio, Bulgara Esperanto-Asocio, Ĉeĥoslovaka Asocio Esperantista, Germana Esperanto-Ligo en Ĉeĥoslovakio, Danciga Esperanto-Asocio, Germana Esperanto-Asocio, Franca Societo por la Propagando de Esperanto, Hungarlanda Esperanto-Societo, Itala Esperantista Federacio, Nederlanda Societo Esperantista "LEEN", Norvega Esperantista Ligo, Pola Esperanto-Delegitaro, Rumana Esperanto-Societo, Esperanto-Ligo Saar, Sveda Esperanto-Federacio, Svisa Esperanto-Societo.Laŭ ICK-cirkulero.

 Naciaj societoj en Universala Federacio Esperantista 1933 
Ĝis januaro 1933 akceptis la statuton de Universala Federacio Esperantista la jenaj 8 societoj: Brita Esperanto-Asocio, Societo Franca por la Propagando de Esperanto, Itala Esperanto-Federacio, Sveda Esperanto-Federacio, Centra Dana Esperantista Ligo, Hispana Esperantista Asocio, Kataluna Esperantista Federacio, Hungarlanda Esperanto-Societo.

Je 22a de marto 1933 aldoniĝis krome 3 asocioj: Brazila Esperantista Ligo, Litova Esperanto-Asocio, Saarteritoria Esperanto-Ligo.Laŭ Interna Cirkulero de ICK, n-ro 109.

 Landaj asocioj aliĝintaj en 1934-1936 
Per la statuto de 1934 unuafoje UEA ebligis la aliĝon de Landaj Asocioj. Kvankam la Interkonsento de Kolonjo pri la integrigo de la Landaj Asocioj estis subskribita jam en 1933, la aliĝoj okazis nur ekde aprilo 1934.

 1934, aprilo (12 asocioj): Aŭstria Esperanto-Asocio, Belga Ligo Esperantista, Brita Esperanto-Asocio, Ĉeĥoslovaka Asocio Esperantista, Centra Dana Esperantista Ligo, Hungarlanda Esperanto-Societo, Nederlanda Societo Esperantista "LEEN", Norvega Esperantista Ligo, Pola Esperanto-Delegitaro, Rumana Esperanto-Societo, Sveda Esperanto-Federacio, Svisa Esperanto-Societo.
 UK 1934: Akceptitaj kun rezervo (2 asocioj): Germana Esperanto-Asocio, Itala Esperanto-Federacio

 Aliĝoj al Internacia Esperanto-Ligo 
La Ĝeneva UEA (1936-1947) ne havis Landan Asocion, krom la svisa kiu restis oficiale ĝis 1938, kaj la neaktivaj en Hispanio kaj Katalunio. Aliĝoj dum tiu epoko okazis nur al Internacia Esperanto-Ligo, eĉ se la posta Jarlibro de UEA indikas ekzemple "UEA 1946" ĉe la argentina ligo. Entute aliĝis ĝis 1946 sume 26 asocioj, sed kelkaj forfalis dum la antaŭmilita kaj milita tempo. Notindas la aliĝo de ekstereŭropaj asocioj: EANA (Usono, 1936, jam antaŭe membro en internacia tegmenta organizaĵo), Brazila Ligo (1936), Japana Esperanto-Instituto (~1936), Aŭstralia Esperanto-Asocio (1942), Maroka Esperanto-Asocio (1945) kaj Argentina Esperanto-Ligo (1946).

 1936-10-05: Aŭstria Esperanto-Asocio
 1936-10-21: Societo Franca por la Propagando de Esperanto
 1936-10-28: Reĝa Belga Ligo Esperantista, Sveda Esperanto-Federacio
 1936-11-05: Centra Dana Esperantista Ligo, Germana Esperanto-Ligo en Ĉeĥoslovaka Respubliko
 1936-11-12: Norvega Esperantista Ligo
 1936-11-18: Pollanda Esperanto-Delegitaro
 1936-? Nederlanda Esperanto-Asocio "LEEN"
 1936-? (deka oficiala informilo) Esperanto-Asocio de Norda Ameriko
 1936-12-09: Brazila Ligo Esperantista
 193? (deksesa o.i.) Japana Esperanto-Instituto
 193? (deksepa o.i.) Esperanto-Asocio de Ĉeĥoslovaka Respubliko
 (1937) Itala Esperantista Federacio "jam oficiale kunlaboris kun IEL"
 1937-02-10: Hungara Esperanto-Federacio, "la unua kiu antaŭe ne en UEA"Ĉiuj antaŭ tiu ĉi piednoto laŭ Esperanto Internacia, marto 1937, p.41.
 1938: Svisa Esperanta Societo, Helena Esperanto-Asocio, Jugoslavia Esperanto-Ligo
 1939: Esperanto-Asocio de FinnlandoLaŭ kongresraporto en Esperanto Internacia, 1939, septembro, p. 266. La Jarlibroj de IEL (unua parto) de 1940 ĝis 1946 mencias la finnan asocion sub la aliĝintaj asocioj, nur en Jarlibro de IEL-UEA, 1947, unua parto, p. 46, la finna asocio unuafoje ne plu estas "aliĝinta", sed nur "alia". Jarlibro de IEL, 1940, unua parto, p. 16-17, mencias 50 aligitajn membrojn, sed en Jarlibro de IEL, 1941, unua parto, p. 16/17, ne plu aperas finnaj aligitaj membroj, nur du MAH (Membroj-Abonantoj kun Heroldo), kaj en 1942-44 ne estis finnaj membroj entute, vd. Jarlibro de IEL, 1945, unua parto, p. 18-19.
 1942: Aŭstralia Esperanto-Asocio
 1945: Maroka Esperanto-Asocio (fond. 1944)Esperanto Internacia, 1945, januaro-februaro, p. 13.
 1946: Argentina Esperanto-Ligo, Bulgara Esperanto-Asocio, Esperanto-Asocio en Ĉeĥoslovaka Respubliko, Itala Esperanto-Federacio, Jugoslavia Esperanto-Federacio,Jarlibro de IEL, 1946 dua parto, p.9: "Aldonoj kaj ŝanĝoj post apero de la unua parto de la Jarlibro, 1946 … Aliĝintaj Landaj Asocioj Aldonu …" Ĉi tie menciita kiel aldono ankaŭ la maroka asocio.

 Ŝanĝoj en 1947-1962 
Malgraŭ la kunfandiĝo de 1947, la aliĝoj de Landaj Asocioj al IEL pluvalidis ankaŭ en la kunfandita UEA. Jam en 1947 la regulo unu lando - unu asocio estis lezita, per la flandra aliĝo, kaj sekve rilate al jugoslaviaj asocioj. Ekde 1949 UEA komencis perdi la moskvo-blokajn asociojn, kiuj poste nur malrapide iom post iom revenos.

 1947: Aliĝo de Flandra Ligo Esperantista
 1948: Aliĝo de Pola Esperanto-Asocio
 1948: En tiu ĉi jaro UEA havis 19 aliĝintajn Landajn Asociojn, "sen du landaj asocioj en Jugoslavio" (laŭ EeP) Esperanto en perspektivo, 1974, p. 632.
 1949: Realiĝo de Aŭstria Esperanto-Asocio; aliĝo de Kroatia Esperanto-Ligo kaj Slovenia Esperanto-LigoJarlibro de UEA, 1949, dua parto ("Aldonoj kaj ŝanĝoj post apero de la unua parto …"). La aliĝo de tiuj du jugoslaviaj ligoj estis diskutata jam en decembro 1947, sed ne realigita ial. Vd. Cirkulero al la Komitatanoj, n-ro M 2, 1947-12-18.
 1950: Hispana Esperanto-FederacioLaŭ JL 2007.
 1952: Aliĝo de Serbia Esperanto-Ligo;Protokolo estrara kunsido, pasko 1952 (12a kaj 13a de aprilo), p. 45. (Akcepto de la aliĝo fare de la Komitato en UK 1952.) Pola Esperanto-Asocio konsiderata ne plu aliĝinta
 1955: Realiĝoj de Germana Esperanto-Asocio, Esperanto-Asocio de Finnlando kaj Pola Esperanto-Asocio
 UK 1955: Aliĝo de Esperanto-Ligo de Bosnio kaj Hercegovino.
 1955: En tiu ĉi jaro UEA havis 22 aliĝintajn Landajn Asociojn (laŭ EeP) 
(Laŭ la supra listigo inter 1948 kaj 1955 okazis 9 (re)aliĝoj kaj unu malaliĝo, sume +8. Kontraste laŭ la informoj en EeP la suma nombro estis 19 en 1948 kaj 22 en 1955, nur +3. Estas do malkongruo inter tiuj nombroj.)
 1956: Realiĝo de Japana Esperanto-Instituto kaj Bulgara Esperanto-Asocio; Jugoslavia Esperanto-Federacio restas sola Landa Asocio aliĝinta el JugoslavioVd. Jarlibro de UEA, 1956, dua parto, p. 27: "Kiel konate, siatempe la Komitato akceptis plurajn landajn asociojn el Jugoslavio (KEL, SEL, SLEL kaj JEF). Komence de 1956, pro interna reorganizo de JEF, tiu landa asocio reprezentos kiel sola landa asocio la esperantistaron de Jugoslavio en UEA. Sekve forfalas el la listo de aliĝintaj landaj asocioj la Kroatia, Slovenia, Serbia kaj Bosnia-Hercegovina Esperanto-Ligoj, sed restas sole Jugoslavia Esperanto-Federacio." - Verŝajne la bosnia-hercegovina ligo (malgraŭ la evidenta forgeso en la unua listigo) jes estis aliĝinta antaŭe, pro mencio kiel tia en 1956, vd. Jarlibro de UEA, 1956, unua parto, p. 17-22.
 1958/1959: Esperantista Grupo de MonakoJarlibro de UEA, 1959, unua parto, p. 41. (Ankoraŭ ne la sama de 1958.)
 1960: Aliĝoj de Kanada Esperanto-Asocio, Esperantista Asocio de MadagaskaroJarlibro de UEA, 1960, dua parto, p. 32: aliĝpeto de la madagaskara asocio, akcepto aprobita en marto 1960. Havas ne komitatanon, nur observanton.
 UK 1960: Aliĝo de Helena Esperanto-Asocio
 1960/1961: Maroka Esperanto-Asocio forvelkisJarlibro de UEA, 1960, dua parto, p. 32: "Pro granda falo de la membronombro en Maroko, kaŭzita de la enlandaj cirkonstancoj, tiu Asocio verŝajne ne povos resti aliĝinta. En la nuna jaro ĝi ne havas komitatanon." En Jarlibro de UEA, 1961, unua parto, la maroka asocio ne plu aperas sub la aliĝintaj asocioj.
 1961: Aliĝo de Esperanto-Ligo en Israelo

 Ŝanĝoj en 1962-1974 
La reveno de la hungara asocio markas certan "normaliĝon" en orienta Eŭropo, ĉar per tio estis aliĝintaj la tri klasikaj asocioj en tiu regiono: la pola, la bulgara kaj la hungara. La UEA-politiko rilate al la regulo unu lando - unu asocio estis ambigua: en Belgio la problemo supervenkiĝis (pro internbelgiaj kaŭzoj), en Brazilo UEA akceptis duan asocion.

 1962: Aliĝo de Hungarlanda Esperanto-Asocio; Belga Esperanto-Federacio anstataŭas du antaŭajn asociojn el Belgio: Belga Ligo Esperantista kaj Flandra Ligo Esperantista.
 1964: Laŭ EeP en la jaro 1964 UEA havis 29 aliĝintajn Landajn Asociojn.
 1970: Aliĝo de Ĉeĥa Esperanto-Asocio, Esperanto-Asocio de Suda Afriko (aprilo),Pri la Sud-Afrika asocio vd. Die neutrale Sprache, p. 358. Esperanto-Asocio de Irlando.Irlanda laŭ uea.org.
 1971: Laŭ EeP en la jaro 1971 UEA havis 34 aliĝintajn Landajn Asociojn.
(Laŭ la supra listo inter 1964 kaj 1971 aliĝis 3 asocioj. Kontraste EeP notas 29 por 1964 kaj 34 por 1971, kresko je 5 asocioj; estas do malkongruo.)
 1973: Aliĝo de Kultura Kooperativo de Esperantistoj (fondita 1951) el Brazilo; proteste eksiĝis la jama Landa Asocio Brazila Esperanto-Ligo (fondita 1907)

 Ŝanĝoj en 1974-1989 
Sub la prezidantecoj de Humphrey R. Tonkin kaj Grégoire Maertens aliĝis kaj ondo da sudamerikaj asocioj, kaj la restintaj de la komunisma mondparto (ekz. la ĉina kaj la soveta).

 1975: Aliĝo de Islanda Esperanto-Asocio
 1976: Aliĝoj de Asocio de Esperantistoj en Slovaka Socialisma Respubliko kaj Esperanto-Asocio de GDR, kiu en 1991 ĉesis ekzisti favore al Germana Esperanto-Asocio; unueca Korea Esperanto-Asocio anstataŭas antaŭan asocion el la Respubliko de Koreio
 1978: Aliĝoj de Meksikia Esperanto-Federacio, Venezuela Esperanto-Asocio, Brazila Esperanto-Ligo, Perua Esperanto-Asocio, Malta Esperanto-Societo - en tiu ĉi jaro UEA havis 40 aliĝintajn Landajn AsociojnEsperanto, 1978, septembro, p. 160.
 1979: Aliĝo de Portugala Esperanto-Asocio
 UK 1979: Aliĝo de Ĉilia Esperanto-Asocio
 1980: Aliĝo de Ĉina Esperanto-Ligo
 UK 1989: Aliĝoj de Sovetrespublikara Esperantista Unio, Litova Esperanto-Asocio, Latvia Esperanto-Asocio
 1989: Aliĝoj de Pakistana Esperanto-Asocio, Kotdivuara Esperanto-Asocio

 Ŝanĝoj ekde 1990 
Pro la disfalo de Jugoslavio kaj Sovetunio alvenis aro da novaj asocioj, sed ankaŭ el la t.n. tria mondo.
 UK 1990: Aliĝo de Ukrainia Esperanto-Asocio, Esperanto-Asocio de Estonio
 1991: Esperanto-Asocio de GDR ĉesas ekzisti, ekde tiam Germana Esperanto-Asocio estas la sola Landa Asocio en Germanio; Sovetrespublikara Esperantista Unio transformiĝas al Rusia Esperantista Unio
 1992: Aliĝo de Esperanto-Ligo de Bosnio kaj Hercegovino, Kroata Esperanto-Ligo, Serbia Esperanto-Ligo, Makedonia Esperanto-Ligo, Slovenia Esperanto-Ligo
 Urugvaja Esperanto-SocietoLaŭ Jarlibro 2007.
 1995: Aliĝo de Esperanto-Asocio de Rumanio, Unuiĝo Togolanda por Esperanto, fondita en 1987
 1996: Aliĝo de Federacio Esperanto de Barato, fondita en 1982
 UK 1997: Aliĝo de Armenia Esperanto-Asocio, fondita en 1991
 1998: aliĝo de Slovakia Esperanta Federacio, fondita en 1997
 2001: Aliĝo de Asocio de Beninaj Esperantistoj, fondita en 1996
 UK 2006: Aliĝo de Nepala Esperanto-Asocio
 UK 2007: Aliĝo de Asocio de Esperantistoj de Taĝikio fondita en 2005
 UK 2008: Aliĝo de Association Nationale d'Esperanto au Burundi
 UK 2009: Aliĝo de Mongola Esperanto-Societo, fondita en 1970
 UK 2013: Aliĝo de Albana Esperanto-Asocio, fondita en 1991

 Referencoj 

 Vidu ankaŭ 
 Universala Esperanto-Asocio
 Historio de UEA
 Esperanto-asocio, ankaŭ kun nelandaj asocioj

 Eksteraj ligiloj 
 Oficiala ttt-ejo de UEA
 Esperanto.net kun ligiloj al landaj asocioj

Kategorio:Landoj

Kategorio:Historio de Esperanto
Kategorio:Historio de UEA